เชลซี เตรียมทุ่ม 30 ลป. สอย เบนเตเก เสริมคม
มีรายงาน ทีมเชลซี เตรียมทุ่มเงินจำนวน 30 ล้านปอนด์ (ราว 1,500 ล้านบาท) เพื่อคว้าตัว คริสเตียน เบนเตเก ดาวยิงทีมชาติเบลเยียมของ แอสตัน วิลลา มาร่วมทัพในช่วงซัมเมอร์นี้,สำนักข่าวต่างประเทศรายงานวันที่ 8 พ.ค. ว่า  สิงโตน้ำเงิน เชลซี สโมสรยักษ์ใหญ่แห่งศึกพรีเมียร์ลีก อังกฤษ เตรียมทุ่มเงินจำนวน 30 ล้านปอนด์ (ราว 1,500 ล้านบาท) เพื่อคว้าตัว คริสเตียน เบนเตเก กองหน้าทีมชาติเบลเยียมของ สิงห์ผยอง แอสตัน วิลลา ทีมคู่แข่งร่วมลีก  มาร่วมทัพในช่วงซัมเมอร์นี้,สำหรับ เชลซี เป็นที่คาดกันว่าจะเซ็นสัญญาคว้ากองหน้ารายใหม่มาเสริมทัพเพื่อแบ่งเบาภาระของ ดีเอโก คอสตา และลุ้นคว้าแชมป์ยูฟ่า แชมเปียนส์ ลีก ในซีซั่นหน้า ซึ่ง เบนเตเก วัย 24 ปี ถือเป็นตัวเลือกที่เหมาะสมสำหรับพวกเขา หลังทำผลงานกับ แอสตัน วิลลา ได้อย่างยอดเยี่ยม แถมซัดไป 11 ประตู ประตูจาก 9 นัดหลังสุดในลีกอีกด้วย,รายงานล่าสุดระบุว่า แอสตัน วิลลา ต้องการค่าตัวของสมบัติอันล้ำค่าของพวกเขาอย่าง เบนเตเก ที่จำนวน 30 ล้านปอนด์ ซึ่ง โชเซ มูรินโญ กุนซือทีมเชลซี ก็มั่นใจว่าสโมสรจะจ่ายเงินจำนวนดังกล่าวได้อย่างไม่มีปัญหา เพื่อปิดดีลคว้า เบนเตเก มาค้าแข้งในถิ่นสแตมฟอร์ด บริดจ์
มีรายงาน ทีมเชลซี เตรียมทุ่มเงินจำนวน 30 ล้านปอนด์ เพื่อคว้าตัว คริสเตียน เบนเตเก ดาวยิงทีมชาติเบลเยียมของ แอสตัน วิลลา มาร่วมทัพในช่วงซัมเมอร์นี้
พรีเมียร์ลีก,เชลซี,แอสตัน วิลลา,คริสเตียน เบนเตเก,ข่าวกีฬา,ข่าว,ไทยรัฐออนไลน์